section_heading: Životopis
paragraph_text: Natjecateljska specijalnost mu je plivanje u malim 25-metarskim bazenima Osvajač je više odličja na raznim međunarodnim plivačkim natjecanjima. Postavio je svjetske rekorde na kratkim dionicama, na 50 i 100 metara slobodno u malim bazenima, na mitingu u Berlinu 2007. godine. Rezultatom od 45.83 postao prvi plivač koji je 100 metara isplivao za manje od 46 sekundi. Drugi je svjetski rekord postavio dan poslije, i s 20.93 postavio novi svjetski rekord na 50 metara. Sa svjetskih i europskih prvenstava gotovo uvijek se vraćao s odličjima, počevši od 1999. godine. Bez odličja se vraćao samo s Olimpijskih igara, sa SP u Fukuoki 2001., sa SP u Rimu 2009.